Sisäasiainministeriö
PL 26
00023 Valtioneuvosto

Viite: Lausuntopyyntönne  SM05400/2012	
 Länsi- ja Sisä-Suomen aluehallintoviraston (LSSAVIN)  lausunto koskien hallituksen esitysluonnosta laiksi poliisin hallinnosta annetun lain muuttamiseksi ja eräiksi siihen liittyviksi laeiksi

LSSAVI kannattaa  hallituksen esitysluonnosta, jossa ehdotetaan muutettavaksi poliisin hallinnosta annettua lakia ja eräitä siihen liittyviä lakeja.

Länsi- ja Sisä-Suomen aluehallintovirasto pitää lakiesitysten
•	”Laki poliisihallinnosta, 1 a §: Poliisiyksiköiden ja aluehallintovirastojen yhteistyö että
•	”Laki aluehallintovirastoista, 17 a §:  Aluehallintovirastojen ja poliisin yhteistyö” 
sisältöä oikeansuuntaisena.

	Laki aluehallintovirastoista 17 a §/Laki poliisihallinnosta 1 a §

Aluehallintovirastojen ja poliisin yhteistyö
Aluehallintovirastojen ja niiden toimialueella olevien poliisilaitosten on toimittava yhteistyössä asioissa,jotka koskevat:
5) alueellisen varautumisen ja valmiussuunnittelun yhteensovittamista;
6) alue- ja paikallishallinnon turvallisuussuunnittelun edistämistä;
7) alueen toimivaltaisten viranomaisten tukemista turvallisuustilanteiden johtamisessa ja näiden viranomaisten
toiminnan yhteensovittamista;
8) muuta alueellista viranomaisyhteistyötä poliisitoimen asioissa.
Aluehallintovirastojen ja Poliisihallituksen on toimittava yhteistyössä poliisin palvelujen alueellisensaatavuuden arviointia koskevissa asioissa.
Yhteistyön järjestämisen organisoinnista ja menettelytavoista voidaan säätää valtiovarainministeriön asetuksella.

Länsi- ja Sisä-Suomen aluehallintovirasto  korostaa, että lakien sisällön saattaminen käytännön toiminnaksi vaatii kuitenkin vielä jatkosuunnittelua. Lakimuutosten valmistelun rinnalla pitää tehdä myös tarvittavat ao. tehtävien hoitamiseen liittyvät ratkaisut ja päätökset niin poliisilaitosten kuin aluehallintovirastojen osalta.. Tähän liittyen LSSAVin näkemys on, että uusiin perustettaviin suuriin poliisilaitoksiin tulee synnyttää uusi toimintayksikkö, joka keskittyy laissa mainittuihin asioihin ja toimii yhteistyörajapintana aluehallintovirastojen suuntaan.  Länsi- ja Sisä-Suomen aluehallintovirasto   on halukas osallistumaan tähän työhön.  
Yhteistyöterveisin
Ylijohtaja			Jorma Pitkämäki

Kehitys- ja strategiapäällikkö		Marja-Riitta Vest

JAKELU/DISTRIBUTION
SM:Laisäädäntöneuvos Riitta Aulanko